Berlingske Tidende, 1831-11-16
Under 26de October d. A. er emaneret en Allernaadigst Kongelig Placat angaaende nogle nærmere Bestemmelser, med Hensyn til Bortfæftelsen af beneficeret Bøndergods, saa ledes lydende: Vi Frederik den Sjette, af Guds Naade Konge til Danmark a. a. gjøre vitterligt: at, ligesom Vi, ved Vort allerhøieste Rescript af 19de Mai 1809, der paabod det beneficerede fæsteledige Godses successive Salg, blandt andet havde tilsigtet at tilveiebringe en Anvendelse af hiint Gods, der gav de forskjellige efter hinanden følgende Beneficiarier den bedste og ligeligst fordeelte Indtægt af samme, saa have Vi, efterat Vi, i Betragtning af det Tab, som Salget af saadant Gods, under forandrede Priser paa Jordeiendomme, kunde foraarsage, ved Rescript af 31te Juli 1822, ophævet hiin befaling, været betænkte paa at see det foranførte Øiemed paa anden Maade opnaaet; i hvilken Henseende Vi herved byde som følger: §. 1. De Embedsmænd, til hvis Embeder Bøndergods er henlagt, maae herefter ikke bortfæste, eller, forsaavidt Bortfæstning ikke efter Lovgivningen er nødvendig, bortleie dette paa længere Tid, end deres Embedstid, uden erhvervet Approbation paa de Vilkaar, hvorunder saadan Overdragelse skal foregaae. J. 7. Foranmeldte Approbation skal, med Hensyn til det Bøndergods, der pro officio er tillagt geistlige Embeder, stedse ansøges hos Vort Danske Cancellie, naar den Jordeiendom, som skal overlades, udgjør en Tønde Hartkorn eller derover. Men i modsat Fald skal vedkommende Amtmand og Provst være bemyndiget til at meddele Approbation, dog med Undtagelse af det Tilfælde, at sligt mindre Jordegods er beneficeret til en Bispestoel, hvilket kan bortfæstes eller bortleies under de Vilkaar, hvorom Stiftamtmanden er enig med Biskoppen. - S. 3. Til Bortsæstelse eller Bortleielse af det Bøndergods, der er henlagt til andre Embedsmænd, skal altid haves Approbation af vedkommende Collegium. - §. 4. Den Jndfæstningssum, som erholdes af beneficeret Gods, skal, med Fradrag af en fierde Deel, som det tillades Beneficiarius selv at beholde, anvendes til Fordeel for Embedet, og udsættes blandt de offentlige Stiftelsers Midler, saafremt ikke en anden for Embedet fordeelagtigere Anvendelse frembyder sig, f. Ex. til at indfrie den paa Embedsgodset og de samme tillagte Tiender hvilende Bankhæftelse, forsaavidt samme efter Anordningerne kan indfries, eller til Nedsættelse af Præstegaardenes Løsningssum, til hvilket sidste dog hver Gang udfordres Vor egen allerhøieste Resolution. Jmidlertid skulle de, som for Tiden ere i de Embeder, hvortil Beneficiargods er henlagt, beholde den hele Indfæstning, som efter de paa den oven foreskrevne Maade approberede Fæstevilkaar kan faaes, og saaledes den foranførte Indskrænkning kun være anvendelig paa de tilkommende Beneficiarier. - J. 5. Foranførte Bestemmelser skulle ikke gielde for det Beneficiargods, som efter sin Natur er bestemt til at drives af vedkommende Embedsmænd selv, men hvis det i et enkelt Tilfælde skulde være fornødent, at bortleie eller bortforpagte saadant Gods saaledes, at Eftermanden derved skal forbindes, bør dertil stedse søges Tilladelse i vedkommende Collegium; hvorhos det dog, med Hensyn til de egentlige Præstegaards-Jorder, i Et og alt vil forblive ved de allerhøieste Bestemmelser, der ere kundgjorte ved Cancellie=Placaten af 19de Marts 1818. Hvorefter alle Vedkommende sig allerunderdanigst have at rette.